Kuna me oleme oma keha peremehed, on meie käsutuses võime ka seda vastavalt oma soovile muuta, järgides oma mõistust või emotsioone. Kuid peame teadma,  et meil on võimalik seda muuta vaid teatud piirini! Kui piir ületatakse, annab keha märku ebameeldivate tagajärgedega.  Armasta oma keha, armasta ja hooli temast kui kõige parem peremees! Valmista talle rõõmu maitsvate, kuid tervislike toitudega. Täna teda! Ära nõua temalt liiga palju, ülepingutusi tööl, õpingutes ja trennisaalides. Ära sunni teda taluma liiga palju ärevust ning ära võrdle pidevalt teistega, võttes eeskujuks järgida kedagi teist - selle mittetäitumine valmistab tuska ja vähendab  armastust enda vastu. Ei ole vaja kahelda tema oskustes! Usu, ta annab endast parima. Ära pahanda temaga, anna talle aega harjuda raskete olukordadega tasapisi. Kui leiad viisi olla just selles kehas õnnelik, siis muutud omanäoliseks ja julgeks. Tea, et sul on olemas sisemine võlur - sinu teadlikkus ja intelligents. Leia see endas! Me oleme tulnud siia maailma armastama nii ennast kui ka teisi. Ole teadlik!